Oscarløpet

Oscarløpet er et tradisjonelt og årlig stevne for hurtigløp på skøyter som arrangeres av Oslo Skøiteklub. Løpet ble i 1959 etablert som minneløp for skøyteløperen Oscar Mathisen. Fra starten gikk løpet på Frogner Stadion i Oslo, men i perioden 1989 til 2009 ble det flyttet til Valle Hovin stadion på grunn av vanskelige isforhold. Løpet inngår i Norgescupen, og i sesongen 2009/10 ble løpet flyttet tilbake til Frogner stadion kunstisbane.

Stevnet var lenge arena for utdeling av en av skøytesportens høyeste utmerkelser, Oscarstatuetten, som går til årets bragd innen hurtigløp på skøyter. Denne utdelingen er nå flyttet til større skøyteløp i Vikingskipet på Hamar eller utdeles i forbindelse med skøytemesterskap i utlandet.

I 2007 ble Knut Johannesens Pokalløp, et løp for juniorer til minne om Knut «Kupper'n» Johannesen arrangert sammen med Oscarløpet.Oslo Skøiteklub.no: Kuppern og Oscar i felles skøyteløp Publisert 22. november 2007

 Referanser 

 Eksterne lenker 
 Arrangørklubbens nettsider om Oscarløpet

Kategori:Hurtigløp på skøyter i Norge
Kategori:Sportsarrangementer på Frogner stadion
Kategori:Repeterende arrangementer etablert i 1959
Kategori:Artikler i skøytesportprosjektet